เชื่อประกัน’58โต12% ลงทุนภาครัฐดันศก.ฟื้น
สมาคมประกันวินาศภัยไทยคาดปี 2558 ธุรกิจเติบโต 12% เหตุเศรษฐกิจฟื้น ลงทุนภาครัฐดันเบี้ยโต
15 พ.ย. 2557

สมาคมประกันวินาศภัยไทยคาดปี 2558 ธุรกิจเติบโต 12% เหตุเศรษฐกิจฟื้น ลงทุนภาครัฐดันเบี้ยโต
นายอานนท์ วังวสุ นายกสมาคมประกันวินาศภัยไทย เปิดเผยว่า ธุรกิจประกันวินาศภัยในปี 2558 จะเติบโตได้ 12% ตามการขยายตัวของเศรษฐกิจที่คาดว่าจะโต 44.5% ขณะที่ตลาดรถยนต์ในประเทศเริ่มเข้าสู่ภาวะปกติ คาดว่ายอดขายรถยนต์จะโตได้ราว 1 ล้านคันจากปี 2557 อยู่ที่ 9 แสนคัน ประกอบกับการขยายการลงทุนการผลิตรถอีโคคาร์ระยะที่ 2 ของค่ายรถยนต์หลายแห่งจะทำให้ประกันวินาศภัยยังขยายตัวต่อเนื่อง 
สำหรับปี 2557 คาดว่าเบี้ยประกันวินาศภัยจะโตราว 3% เพราะได้รับผลกระทบจากโครงการรถคันแรกก่อนหน้านี้ที่ยอดขายสูงกว่าปกติ โดยในช่วง 9 เดือนแรกเบี้ยประกันภัยรวมโตเพียง 01% แต่ในไตรมาส 4 ปีนี้คาดว่าจะเติบโต 67%
“เบี้ยประกันรถยนต์คิดเป็นสัดส่วน 60% ของเบี้ยประกันภัยรวมทั้งหมด หากตลาดรถยนต์ปีหน้าฟื้นก็จะทำให้ธุรกิจประกันภัยเติบโตได้ดี นอกจากนี้การที่รัฐเดินหน้าโครงการลงทุนขนาดใหญ่ก็เป็นตัวสนับสนุนให้ตลาดประกันภัยขยายตัวมากขึ้น เนื่องจากการลงทุนในแต่ละครั้งต้องมีการทำประกันภัยการก่อสร้าง ประกันภัยทรัพย์สิน และประกันภัยอื่นๆ ที่เกี่ยวข้อง” นายอานนท์ กล่าว